Μάκης Λυκούδης

Ο Γεράσιμος Μάκης Λυκούδης  (γενν. στις 21 Μαΐου 1972) είναι Έλληνας πρώην διεθνής αθλητής της υδατοσφαίρισης και σήμερα προπονητής. Ήταν διεθνής με την εθνική αντρών όπου έχει διατελέσει και αρχηγός της.

 Βιογραφικά στοιχεία 
Ο Λυκούδης ξεκίνησε από τον  ΑΟ Θρίαμβος Πατρών και πήρε μετεγγραφή στον Ν.Ο. Πατρών το 1988 και μαζί του κατέκτησε το πανελλήνιο πρωτάθλημα νέων του 1988Νίκος Τόμπρος, Ναυτικός Όμιλος Πατρών (1929-2009), 80 χρόνια χρυσής ιστορίας στον υγρό στίβο, έκδοση Αντώνης Παπαντωνόπουλος, Πάτρα 2010,  ISBN 978-960-99443-0-4. Με τον Ναυτικό Όμιλο ήταν κυπελλούχος Ελλάδος το  1995 και φιναλίστ τις χρονιές 1992, 1996, 1997 και 1998. Με τον Όμιλο ήταν 4ος στο κύπελλο κυπελλούχων Ευρώπης του 1993 , τρίτος στο μεσογειακό κύπελλο του 1994 και 4ος στο μεσογειακό κύπελλο του 1998. Μεγαλύτερη επιτυχία ήταν ο χαμένος τελικός του Λεν Τρόφι το 1999 . 

Το 2002 πήρε μεταγραφή για τον Παναθηναϊκό ως το 2005 που σταμάτησε να αγωνίζεται αλλά συνέχισε στον Παναθηναϊκό ως προπονητής. Έπειτα συνέχισε στην Ν.Ε. Πατρών και από το 2010 ανέλαβε προπονητής στον Ν.Ο. ΠατρώνΣΠΟΡFM Patras, ΝΟΠ: Ανέλαβε ο Μ. Λυκούδης, το 2011 έφυγε από τον Όμιλο κι επέστρεψε την Ν.Ε. ΠατρώνΠελοπόννησος, Και επίσημα Λυκούδης στη ΝΕΠ. Πλέον εργάζεται ως καθηγητής Φυσικής Αγωγής στο 12ο Γενικό Λύκειο Πατρών.

Παραπομπές

Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές Παναθηναϊκού
Κατηγορία:Προπονητές υδατοσφαίρισης Ν.Ε. Πατρών
Κατηγορία:Προπονητές υδατοσφαίρισης Ν.Ο. Πατρών
Κατηγορία:Υδατοσφαιριστές Εθνικής Ελλάδας